Fidel

For mannsnavnet, se Fidel (navn).
mini|Moderne rekonstruksjon av en fidel vist i et maleri av Hans Memling
mini|Fidel-spiller. Bokillustrasjon i Cantigas de Santa Maria (rundt 1300)
Fidel eller vielle er et flatbunnet strykeinstrument som var en av de mest populære i Europas middelalder, og var instrumentet som ble brukt av trobadorer, trouvèrer og jongleurs.

De første referanser fra fidel stammer fra 1000-tallet og instrumentet var i vanlig bruk fra 1100-tallet til ut på 1400-tallet.

Instrumentet har likhetstrekk med fiolin, men med fem til sju strenger, mot fiolinens fire. Fidelens stemmeskruer vender fram- eller bakover, og ikke ut mot sidene som på fiolin.

Instrumentet ble stemt i kvint- eller kvartstemming, f.eks:
 d-G-g-d'-d'
 d-G-g-d'-g'
 G-G-d-c'-c'

Fidel kan ha opphav i den bysantinske lira, et strykeinstrument nært beslektet med det arabiske strykeinstrumentet rabāb.«Fiddle», Encyclopædia Britannica Online Dagens strykeinstrumenter har utviklet seg fra fidel og rebec via 1400-tallets viola da braccio, som allerede var svært lik dagens fioliner.

 Referanser 

 Eksterne lenker 

«Vielle», 1911 Encyclopædia Britannica

Kategori:Strykeinstrumenter
Kategori:Strengeinstrumenter
Kategori:Historiske musikkinstrumenter